open-index/open-wikipedia-markdown huggingface dataset:
Soliditet

**Soliditet** beskriver i økonomi en bedrifts evne til å tåle tap og håndtere økonomiske svingninger uten å havne i alvorlige likviditetsproblemer. En bedrifts soliditet måles ut fra egenkapitalprosent eller langsiktig finansiering, det vil si egenkapital og langsiktig gjeld. 

Kjennetegn på god soliditet er høy egenkapitalprosent, god inntjening, god rentabilitet, god finansieringsstruktur og god likviditet. En solid bedrift kan ha god soliditet, men likevel komme i store vanskeligheter på grunn av dårlig likviditet.

## Nøkkeltall for beregning av soliditet
For beregning av bedriftens soliditet, benyttes bl.a. egenkapitalprosent (også omtalt *soliditet*), andel langsiktig kapital og langsiktig kapital målt i kroner. 

Egenkapitalprosent uttrykker hvor stor andel av bedriftens eiendeler som er finansiert med egenkapital:

\mathrm{Egenkapitalprosent}=\frac{\mathrm{Egenkapital}}{\mathrm{Totalkapital}}\times100

Andelen langsiktig kapital uttrykker hvor stor andel av bedriftens eiendeler som er finansiert med langsiktig finansiering:

\mathrm{Egenkapitalprosent}=\frac{\mathrm{Egenkapital} + \text{Langsiktig Gjeld}}{\mathrm{Totalkapital}}\times100

Virksomhetens langsiktige kapital målt i kroner benyttes også som mål for virksomhetens soliditet:

**Langsiktig kapital = Egenkapital + Langsiktig gjeld**

Langsiktig kapital i kroner bør tolkes i sammenheng med anleggsmidler eller langsiktige eiendeler. 

Bedriftens soliditet bør vurderes i sammenheng med likviditet, altså evnen til å betale løpende forpliktelser ved forfall.

## Referanser


## Litteratur

* Eklund og Knutsen. *Regnskapsanalyse: aktiv bruk av regnskapet*. Universitetsforlaget.
* Plenborg og Kinserdal: *Financial statement analysis : valuation, credit analysis, performance evaluation*. Fagbokforlaget.
Louis Becker

**Louis Becker** (født 1962) er en dansk arkitekt. Han arbeider som direktør og daglig leder i firma Henning Larsen Architects hvor han har vært ansatt siden 1989. Han er utdannet ved Arkitektskolen i Århus. 

Becker har vært prosjektleder på flere av Henning Larsen Architects internasjonale oppdrag.

I 2011 ble han tildelt Eckersbergmedaljen.

## Referanser


## Kilder
* 
*
Idrettsklubben Start i 1999

Etter tre sesonger i 1. divisjon ble århundret avsluttet på dramatisk vis. Start ledet 1. divisjon gjennom store deler av sesongen, men mistet direkte opprykk etter kun ett poeng på de siste tre kampene, bl.a. ble det tap 0-4 mot Haugesund i siste og avgjørende runde. Strømsgodset var motstander i kvalifiseringen, og første kamp endte 2-2 i Kristiansand. I returkampen på Marienlyst dominerte Godset stort, men Espen Johnsen spilte sitt livs kamp i Starts mål. To minutter på overtid scoret Terje Leonardsen på en av lagets få sjanser i kampen, og Start kunne gå inn i det nye århundret som eliteserielag.

## [[1. divisjon fotball for menn 1999|1. divisjon]]

### Tabell

### Seriekamper

### [[Kvalifisering til Eliteserien i fotball|Kvalifisering]]

## Cupkamper
*Utdypende artikkel: [[Norgesmesterskapet i fotball for menn 1999|Norgesmesterskapet 1999]]*

## Målscorere

## Start 2
Start 2 spilte i 1999 i 2. divisjon (nivå 3). Laget endte på 3.-plass i avdeling 4 og spiller i 2. divisjon også i 2000.

## Se også
* Kampreferater
* Kvalifisering til Eliteserien i fotball

## Referanser


## Kilder
Heavenly Ecstasy

***Heavenly Ecstasy*** er det femte studioalbumet til Pagan's Mind.

Albumet ble utgitt 20. mai 2011 i Tyskland og to dager senere i resten av verden. Det er det første studioalbumet bandet gir ut på Steamhammer Records. 

I Norge lå albumet tre uker på VG-lista, med tiendeplass som beste plassering, og i USA nådde albumet en 57.-plass på Billboard «Top New Artists»-liste, og på 171.-plass på Billboard «Independent Albums»-liste den andre uken i juni.

## Sporliste
### CD
# «Contact» (0:48)
# «Eyes of Fire» (5:48)
# «Intermission» (5:41)
# «Into the Aftermath» (5:18)
# «Walk Away in Silence» (5:08)
# «Revelation to the End» (8:32)
# «Follow Your Way» (5:18)
# «Live Your Life Like a Dream» (5:55)
# «The Master's Voice» (5:16)
# «When Angels Unite» (2:03)
# «Never Walk Alone» (6:09)
# «Create Your Destiny» (5:49) (bonusspor)
# «Power Of Mindscape» (4:16) (bonusspor)

### Dobbel LP (oransje vinyl)
;LP 1 – Side 1
# «Contact» (0:48)
# «Eyes of Fire» (5:48)
# «Intermission» (5:41)
# «Power of Mindscape» (4:16) (bonusspor)

;PP 1 – Side 2
# «Into The Aftermath» (5:18)
# «Walk Away In Silence» (5:08)
# «Follow Your Way» (5:18)

;LP 2 – Side 1
# «Revelation to the End» (8:32)
# «When Angels Unite» (2:03)
# «Never Walk Alone» (6:09)

;LP 2 – Side 2:
# «The Master's Voice» (5:16)
# «Create Your Destiny» (5:49) (bonusspor)
# «Live Your Life Like A Dream» (5:55)

## Personell
*Nils K. Rue – vokal
*Jørn Viggo Lofstad – gitar
*Ronny Tegner – keyboard
*Steinar Krokmo – bass
*Stian Kristoffersen – slagverk
*Nickolas Main Henriksen - keyboards

## Referanser


## Eksterne lenker
* Intermission musikkvideo på YouTube

__NOTOC__
Henning Larsen Architects

**Henning Larsen Architects** er et dansk arkitektbyrå som ble etablert i 1959. Henning Larsen Architects er en videreføring av tegnestuen som Henning Larsen grunnla da han avsluttet sitt samarbeide med Max Brüel, Jørgen Selchau og Gehrdt Bornebusch.

Firmaet er en internasjonal aktør med prosjekter i flere land. Virksomheten har omtrent 155 medarbeidere og omsetter for rundt 150 millioner kroner i året.

## Bygninger - utvalg
*Utenriksministeriet i Riyadh
*Operaen på Holmen
*Nordea-komplekset i København
*Arkitekthögskolan ved Umeå universitet
*Jåttå videregående skole
*Det norske radiumhospital
*Harpa (Konserthuset i Reykjavik)
* Bølgen i Vejle

## Priser - utvalg
* 1997 Kasper Salin-prisen for Malmö stadsbibliotek
* 2011 Civic Trust Award for Bølgen i Vejle
* 2013 Den europeiske unions pris for samtidsarkitektur for Harpa konserthus
Idrettsklubben Start i 2001

1-0 mot bunnlaget  i siste runde var nok til å sikre direkte opprykk foran , klubbens femte opprykk til Eliteserien. Blant årets nykommere var Fredrik Strømstad som debuterte mot  13. mai.

## [[1. divisjon fotball for menn 2001|1. divisjon]]

### Tabell

### Seriekamper

## Cupkamper
*Utdypende artikkel: [[Norgesmesterskapet i fotball for menn 2001|Norgesmesterskapet 2001]]*

## Målscorere

## Start 2
Start 2 spilte i 2001 i 3. divisjon (nivå 4). Laget endte på 3.-plass i avdeling 11 og spiller i 3. divisjon også i 2002.

## Kilder
Torbjørn Holthe

**Torbjørn Holthe** (født 1952) er en norsk diplomat. Han jobbet per 2017 som generalkonsul ved generalkonsulatet i Mumbai.

Holthe ble i 1979 uteksaminert som cand.jur. fra Universitetet i Oslo. I sin diplomatiske karriere har han vært chargé d’affaires i Nigeria, ambassaderåd og ministerråd i India og generalkonsul i Rio de Janeiro i Brasil. Han ble byråsjef i 1993, underdirektør i 1994 og avdelingsdirektører i 1999. I 2008 ble Holthe utnevnt til Oslo-basert ambassadør i de karibiske stater, og fikk samme år akkreditering til Saint Lucia, Barbados, Jamaica, Saint Kitts og Nevis,
 Bahamas, Grenada, Antigua og Barbuda og Guyana. I 2009 fulgte akkreditering til Trinidad og Tobago og Surinam. Holthe ble i 2011 utnevnt til ambassadør i Sør-Korea. I 2012 fulgte sideakkreditering til Nord-Korea. I 2015 ble han oppnevnt som generalkonsul ved generalkonsulatet i Mumbai.

Kongen forfremmet i 2009 Holthe til kommandør av Den Kongelige Norske Fortjenstorden «for embetsfortjeneste.»

## Referanser
Idrettsklubben Start i 1998

Som i  var Start svært nærme opprykk, men en omdiskutert straffe i nest siste runde mot 
 gjorde at laget mistet to viktige poeng. I ettertid viste det seg at Start ville tatt kvalifiseringsplassen uten dette baklengsmålet. Kjelsås tapte 2-7 mot  i kvalifiseringen.

Juniorene gjorde det bra og var nærme en cupfinale da det ble tap på straffespark i semifinalen
.
Mange av de samme spillerne var også med på å spille Starts andrelag opp i 2. divisjon.

## [[1. divisjon fotball for menn 1998|1. divisjon]]

### Tabell

### Seriekamper

## Cupkamper
*Utdypende artikkel: [[Norgesmesterskapet i fotball for menn 1998|Norgesmesterskapet 1998]]*

## Målscorere

## Start 2
Start 2 stilte i 1998 lag sammen med  i 3. divisjon (nivå 4). Laget kom på 2.-plass i avdeling 7 og kvalifiserte seg med det til spill i 2. divisjon i 1999.

## Referanser


## Kilder
Guro Katharina Vikør

**Guro Katharina Helwig Vikør** (født 1950) er en norsk diplomat. 

Vikør begynte i 1979 på Utenriksdepartementets aspirantkurs. Hun ble byråsjef i 1993 og underdirektør i 1999. I 1999 ble Vikør utnevnt til generalkonsul i Miami i USA. Hun arbeidet deretter med kvinne- og likestillingsspørsmål som seniorrådgiver i Utenriksdepartementet. Vikør ble i 2008 utnevnt til ambassadør i Slovenia. I 2012 ble hun utnevnt til ambassadør i Bulgaria.

Kongen forfremmet i 2009 Vikør til kommandør av Den Kongelige Norske Fortjenstorden «for embetsfortjeneste.»

## Referanser
Albert Inkpin

**Albert Inkpin** (født 16. juni 1884 i London, død 1944) var en britisk kommunist og den første generalsekretæren i Communist Party of Great Britain (CPGB). 

Inkpin var flere ganger innsatt i fengsel for forskjellige politiske lovbrudd. Han ble ansatt som assistent og var medlem av National Union of Clerks fra 1907. Inkpin ble overbevist om marxismen, og ble medlem av Social Democratic Federation (SDF) i 1906. Han ble medlem av det nylig etablerte britiske sosialistpartiet (BSP) i 1911. I 1913, ble Inkpin valgt til generalsekretær i det britiske sosialistpartiet. Inkpin var en engasjert internasjonalist og anti-militaristi, en kraftig motstander av første verdenskrig. Albert Inkpin var sekretær for Den blandede provisoriske komité som var en del av kommunistpartiet. 

Inkpin var i en lengre periode i Sovjetunionen og da han returnerte til Storbritannia fikk han flere juridiske vanskeligheter med britiske myndigheter. Han ble tiltalt og dømt for utskrift og distribusjon av kommunistisk litteratur, og han ble dømt til seks måneders fengsel i første halvdel av 1922. Mens han var i fengsel, sto Inkpin som kandidat for London County Council.

## Referanser
Fergie – The Dutchess

***The Dutchess*** er et album av Black Eyed Peas-artisten Fergie i samarbeid med Black Eyed Peas. Dette er Fergies debutalbum som soloartist. Spesielt artisten will.i.am deltok som enten medsanger eller produsent på flere av sangene. Albumet ble gitt ut i september 2006. I 2008  hadde albumet solgt over 6 millioner eksemplarer. Fem singler fra albumet fikk topp fem-plasseringer på Billboard Hot 100 i USA.

## Sporliste

## Eksterne lenker
* 
* *[http://www.metacritic.com/music/the-dutchess/critic-reviews The Dutchess]* at Metacritic
Idrettsklubben Start i 1997

Et helt nytt lag måtte bygges opp etter at en rekke nøkkelspillere forsvant i løpet av eller etter : Erik Mykland (), Steinar Pedersen (), Frode Olsen (), Morten Pettersen (), Tore André Dahlum (), Andreas Lund (), Pål Lydersen () og Helge Bjønsaas () var alle borte. 

Sesongen startet likevel bra med seks strake seire for det ferske laget, og før siste kamp mot  ville Start sikre kvalikplass med seier samtidig som Bryne trengte poeng for å unngå nedrykk. Det ble en målfest av de sjeldne, men fem scoringer holdt bare til uavgjort og kvalikplassen røk med minste mulige margin.

## [[1. divisjon fotball for menn 1997|1. divisjon]]

### Tabell

### Seriekamper



## Cupkamper
*Utdypende artikkel: [[Norgesmesterskapet i fotball for menn 1997|Norgesmesterskapet 1997]]*

## Målscorere

## Start 2
Start 2 stilte i 1997 lag sammen med  i 3. divisjon (nivå 4). Laget endte på 6.-plass i avdeling 7 og spiller i 3. divisjon også i 1998.

## Se også
* Kampreferater

## Referanser


## Kilder
Mike Hicks

**Mike Hicks** (1937–2017) var en britisk kommunist, lenge et kjent medlem av Communist Party of Great Britain (CPGB).

Hicks ble medlem av Young Communist League i 1953 og senere ble han medlem av kommunistpartiet i Storbritannia. Han ble kastet ut av det britiske kommunistpartiet i 1985 fordi han arbeidet stikk i strid med daværende generalsekretær Gordon McLennan.

Hicks ble arrestert og dømt for legemsbeskadigelse i forbindelse med en svært tilspisset konflikt mellom britiske avisarbeidere og aviseiere. I en omstridt rettssak ble han idømt tolv måneder i fengsel. 

Hicks pensjonerte seg og bosatte seg i Bournemouth, der han fungerte som tjenestemann for fagforeningen i det London-baserte Marx Memorial Library.

## Referanser
Hermann Schwarzmann

**Hermann J. Schwarzmann** (født 1846, død 1891) var arkitekten som designet av blant annet Centennial Expositions Memorial Hall i Philadelphia i Pennsylvania i 1876.

## Referanser
Luke Kelly

**Luke Kelly** (født 17. november 1940 i Dublin, død 30. januar 1984 samme sted) var en irsk sanger og folkemusiker kjent som en av grunnleggerne av irske bandet The Dubliners sammen med folkemusikeren Ronnie Drew.

## Liv og virke
Luke Kelly var aktiv i en venstreorientert politisk gruppering og hans politiske utvikling var betydelig gjennom store deler av hans liv. Han ble født inn i en familie av sigøynere like utenfor Dublin og han lærte seg tidlig å spille på banjo. Luke sluttet på skolen da han var bare tretten år gammel og etter fire år med forskjellige strøjobber, dro han til England i 1958. Han arbeidet på en byggeplass i Wolverhampton, før han ble sparket etter å ha spurt om å få mer penger. 

Han hadde flere andre jobber etter det, blant annet som støvsuger-selger. Luke Kelly returnerte til Dublin i 1962 der han snart møtte Barney McKenna, Ciaran Bourke og Ronnie Drew som han dannet The Dubliners med og som han ofte kom til å samarbeide med senere i livet. I 1964 forlot Luke Kelly denne gruppen for en periode på nesten to år og han ble da erstattet av Bobby Lynch. Luke møtte deretter Deirdre O'Connell i 1965, men de ble separert tidlig på 1970-tallet. Bobby Lynch forlot The Dubliners og Luke ble gjenforent med resten av bandet få år senere. 

Den 30. juni 1980 under en konsert i Cork Opera House kollapset Luke Kelly på scenen. Han hadde allerede lidd over en lengre periode av kraftig hodepine og stadig glemsel, som imidlertid hadde blitt tilskrevet hans store alkohol-forbruk. Han ble deretter diagnostisert med en stadig voksende svulst i hjernen. Selv om Kelly turnerte til The Dubliners etter en hjerneoperasjon, ble hans helse svekket ytterligere. Han glemte til stadighet sangtekster og måtte ta lengre pauser under flere konserter fordi han følte seg for svak til å opptre. Luke Kelly er fortsatt et ikon i Dublin, og hans musikk blir ansett som en av byens største kulturelle skatter.

På 35-årsdagen for dødsfallet avduket president Michael D. Higgins en marmorstatue av Kelly i Sheriff street, Dublin. Kobbertråd fremstiller Kellys karakteristiske hår og skjegg. Samme dag ble en bronseskulptur avduket i King street på sørsiden av elven.

## Referanser


## Eksterne lenker
* 
* 
*
Tenner & Helse

***Tenner & Helse*** er medlemsblad for Forbundet Tenner og Helse. 

Det formidler informasjon og setter problemer under debatt gjennom artikler, reportasjer og intervjuer når det gjelder tannbehandling og helse, nasjonalt og internasjonalt.  Magasinets hovedfokus er påståtte helsefarer ved bruk av dentalt amalgam i tannbehandling, her er den redaksjonelle linjen i opposisjon til vitenskapelig konsensus.

*Tenner & Helse* ble etablert i 1995, utgis fire ganger i året og er medlem av Den Norske Fagpresses Forening. Bladets initiativtaker og første redaktør var Geir Bjørklund. 

## Eksterne lenker
* Tenner & Helse Fagpressen
Lata Mangeshkar

**Lata Mangeshkar** (født 28. september 1929 i Indore i Britisk India, død 6. februar 2022 i Mumbai) var en indisk vokalist og komponist. 

## Karriere
Da faren til Lata døde i 1942, tok Vinayak Damodar Karnataki vare på henne og familien. Han hjalp henne med sangen og viste henne den rette veien. Det var her Lata startet sin omfattende karriere. 

Hun hadde to søstre og to brødre, og alle ble vokalister i den indiske filmindustrien, Bollywood. Lata Mangeshkar spilte inn i løpet av en periode på 75 år inn titusentalls sanger (opplysningene varierer mellom omkring 30.000 og 50.000 stykker). Hun var playbacksangerske og musikken benyttes i indiske filmer, der sangerne er de egentlige stjernene og der skuspillerne mimer til hennes karakteristiske sang. 

Hun spilte inn sanger på over 36 indiske språk og på moen utenlandske i tillegg, men de fleste var på hindi, bengali and marathi.

Hun døde 6. februar 2022 i en alder av 92 år av organsvikt etter 28 dagers sykehusbehandling av covid-19.

## Referanser


## Eksterne lenker
* 
* 
* 
*
Centennial Arboretum

**Centennial Arboretum** (ca. 108 mål) er et arboret som ligger ved Hagebruk Center i Fairmount Park, ved den sørøstlige hjørnet av Belmont Drive og Montgomery Drive i Philadelphia i Pennsylvania. Den er åpen daglig uten at det tas inngangspenger.

Centennial Arboretum inneholder eksempler på trær og busker fra Asia, Europa og Nord-Amerika. Mange ble plantet for verdensutstillingen i 1876. Like ved ligger en 13. århundrestils japansk hus og have som ble brakt til Philadelphia i 1956.

## Eksterne lenker
* Horticulture Center, Fairmount Park, Philadelphia
Forbundet Tenner og Helse

**Forbundet Tenner og Helse** er en norsk pasientorganisasjon som arbeider ut fra et ønske om alternative tannfyllingsmaterialer og mindre belastning på miljøet. 

Forbundet ble stiftet i 1990 under navnet Tannskadeforbundet i Norge, og fikk sitt nåværende navn i 1996. Forbundet Tenner og Helse er medlem av Funksjonshemmedes Fellesorganisasjon. Det utgir bladet *[[Tenner & Helse]].*

## Kontroversielle uttalelser
Forbundet hevder en sammenheng mellom bruk av amalgam i tannfyllinger og helseplager, men det finnes ikke god vitenskapelig støtte for dette. Foreningen har også fremmet kontroversielle påstander som at fluor ikke motvirker hull i tennene,, at rotfyllinger gir skade på kroppens indre organer, at det kunstige søtningsstoffet aspartam er helsefarlig. og at det er sammenheng mellom thiomersalholdige vaksiner og autisme.

## Referanser


## Eksterne lenker
* 
*
Sylwester Bednarek

**Sylwester Bednarek** (født 28. april 1989 i Głowno) er en polsk høydehopper. Han har en personlig rekord på 2,32 meter, og har medaljer fra både VM, Junior-VM og U23-EM, i tillegg til et polsk mesterskap.  

## Junior
Bednarek deltok ved ungdoms-VM i friidrett i Marrakech i 2005 og junior-VM i friidrett Beijing i 2006, og fikk fjerdeplass i begge disse mesterskapene. Kinesiske Huang Haiqiang vant begge disse mesterskapene. 

I 2007 deltok han ved junior-EM Hengelo, der han med 2,21 endte på sjetteplass. Oleksandr Nartov vant konkurransen med 2,23, og alle hopperne fra andre til sjetteplass hadde 2,21 som høyeste hopp. Året etter, i 2008, deltok han i junior-VM i Bydgoszcz i Polen, der han vant sin første store internasjonale medalje, da han fikk sølv bak ukrainske Bohdan Bondarenko, med høyden 2,24. 

I 2009 ble han U23-europamester i Kaunas. Han greide 2,28, som var ny personlig rekord. 

## Senior
Ved EM i friidrett innendørs 2009 greide han 2,22 meter i kvalifiseringen, men gikk ikke til finalen. Bedre gikk det ved VM i Berlin samme år. Han fikk ny personlig rekord på 2,32, og fikk bronse bak Jaroslav Rybakov og Kyriakos Ioannou. 

Han deltok i Lag-EM 2010 i Bergen der han kom på 8.-plass, og EM 2010 i Barcelona der han kom på 10.-plass. 

## Referanser


## Eksterne lenker
*
Alterkalk

**Alterkalk** er et liturgisk kar til utdeling av nattverdsvin. Ordet *kalk* kommer fra norrønt *kal(e)kr* som igjen kommer fra latin *calix* med opphav i gresk κάλιξ *kálix*, “beger; pokal”. 

Alterkalk har form som et stort beger på stett. I katolsk tid var det bare presten som på vegne av menigheten drakk vin av kalken under nattverden, og da var cupa mindre enn det som er vanlig i dag. Etter reformasjonen i 1537 skulle alle som deltok drikke vin av kalken, og mange eldre kalker har nok da fått påsatt en større *cupa*. Tidligere drakk nattverdsgjestene rett fra kalken, men som et ledd i kampen mot den smittsomme tuberkulosen kom det i 1914 en kongelig resolusjon som ga anledning til å bruke særkalker. Etter den tid ble mange alterkalker omgjort slik at de fikk en liten hellekant eller et nebb for å gjøre det enklere å helle vinen fra den store felles kalken og over i særkalkene.

Gjennom oldkristelig og middelaldersk litteratur kan vi se at alterkalker ikke bare var laget av sølv og gull. Kalker av glass og tre var ofte brukt. Det kom også kalker av horn, messing eller kobber, men det er helst kalker av edelt metall som fins bevart. I dag er alterkalker oftest laget av sølv, men moderne alterkalker kan også være laget av keramikk. 

I sognebud, når presten blir budsendt for å gi nattverden til en syk eller døende person, brukes en mindre kalk som kalles *sognebudskalk*.

## Referanser


## Litteratur
* Christie, Sigrid og Håkon (1959): *Norges kirker. Østfold. Bind 2*. Oslo.
* Gjærder, Per (1975): *Norsk drikkekar av tre*. Bergen – Oslo – Tromsø. 
* Grefstad, Ola (1994): Alterkalken i Hallaren kirke på Frøya. (Artikkel i : Årbok for Fosen 1994, s. 25-32.)
* Kielland, Thor (1927): Norsk guldsmedkunst i middelalderen. Oslo.

## Eksterne lenker
* Se alterkalker på DigitaltMuseum
Kim Utzon

**Kim Utzon** (født 1. januar 1957 på Frederiksberg) er en dansk arkitekt og sønn av Jørn Utzon. 

Utzon er utdannet ved Kunstakademiets arkitektskole hvor han studerte i 1976–1981. Senere gikk han inn i Utzon Associates hvor han samarbeidet med faren og broren Jan Utzon. Dette samarbeidet førte blant annet til oppføring av Paustianhuset i København.

Utzon har drevet arkitektfirmaet Kim Utzon Arkitekter siden 1985. 

## Verk - utvalg
* Paustians hus
* Arbejdsgiverforeningen for Handel, Transport og Services hus 
* Utzonsenteret i Ålborg i samarbeid med Jørn Utzon
* Dunkers kulturhus i Helsingborg

## Priser
* 1987 – Betonelement-Prisen for Paustianhuset, sammen med broren Jan og faren Jørn
* 2001 – Eckersbergmedaljen
* 2004 – Betonelement-Prisen for Kalkbrænderihavnen i København, Dunkers kulturhus i Helsingborg og Rosendahl A/S’ domicil i Hørsholm

## Referanser


## Eksterne lenker
* 
*
Cantharolethrus

***Cantharolethrus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Store, forholdsvis slanke, blankt svarte hjortebiller. De er blant de største hjortebillene i Sør-Amerika, som mangler kjempestore arter innen denne gruppen.
De største hannene kan bli opptil 6 centimeter om man regner med kjevene, som er kraftig forstørret som vanlig hos hjortebiller. Hannens kjever (mandibler) er kraftige, jevnt nedoverbuet, med tre spisse tenner nær spissen. Antennene er påfallende lange og tynne. Hunnene er mye mindre enn hannene, gjerne rødlige på farge.

## Levevis
Larvene utvikler seg i råtne trestammer.

## Utbredelse
Slekten er utbredt i det nordvestlige Sør-Amerika og sørlige Mellom-Amerika, der de følger fjellkjedene. Utbredelsen strekker seg fra Peru i sør til Costa Rica i nord.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Neoprosopocoilini]]*
******* Slekten *Cantharolethrus* Thomson, 1862
******** *[[Cantharolethrus azambrei]]* Boileau, 1897
******** *[[Cantharolethrus buckleyi]]* Parry, 1872
******** *[[Cantharolethrus homoderoides]]* Kriesche, 1928
******** *[[Cantharolethrus luxerii]]* (Buquet, 1843)
******** *[[Cantharolethrus peruvianus]]* Heller, 1918
******** *[[Cantharolethrus steinheili]]* Parry, 1875

## Kilder
* Oversikt over artene
* Generic Guide to New World Scarabid Beetles – ''Cantharolethrus''

## Eksterne lenker
* Bildegalleri over preparerte eksemplarer
*
Mesotopus

***Mesotopus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Store, kraftige, blankt svarte hjortebiller. Hannens kjever er ikke svært lange, men krumme og kraftige. Store hanner kan bli opptil 75 millimeter lange medregnet kjevene. Disse billen er påfallende blanke (som blankpussede sko). Hannen har et to-grenet framspring i pannen. Leggene har skarpe tenner på utsiden.

## Levevis
Larvene utvikler seg i råtne trestammer.

## Utbredelse
Arten finnes over mye av Vest- og Sentral-Afrika, i tropiske, fuktige områder. Østligst er den funnet i Uganda, sørligst i den Den demokratiske republikken Kongo.

## Systematisk inndeling
Arten deles opp i flere underarter, som av noen blir betraktet som egne arter.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Allotopini]]* Maes, 1992
******* Slekten *Mesotopus* Burmeister, 1845
******** *[[Mesotopus tarandus]]* (Swederus, 1787)
******** *[[Mesotopus regius]]* (Möllenkamp, 1896) - nå gjerne regnet som en egen art, noe større enn *M. tarandus* (i snever forstand)

## Kilder
* Oversikt over artene

## Eksterne lenker
* 
* Bilder av ''Mesotopus tarandus''
Paralissotes

***Paralissotes*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Nokså små (gjerne rundt 15 millimeter), svarte hjortebiller. Hannenes kjever er bare ubetydelig forstørret. Et slående trekk ved flere av artene er at de har felter av gylne, hårlignende skjell eller punktgroper som gir dem et flekkete utseende – dette er ganske uvanlig mellom hjortebiller.

## Levevis
Billene kan finnes under råtten ved i skog.

## Utbredelse
Slekten finnes bare på New Zealand, og er der begrenset til Nordøya og Three Kings Islands.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Lissapterini]]*
******* Slekten *Paralissotes* Holloway, 1996
******** *[[Paralissotes mangonuiensis]]* (Brookes, 1927)
******** *[[Paralissotes oconnori]]* (Holloway, 1961)
******** *[[Paralissotes planus]]* (Broun, 1880)
******** *[[Paralissotes reticulatus]]* (Westwood, 1844)
******** *[[Paralissotes rufipes]]* (Sharp, 1886)
******** *[[Paralissotes stewarti]]* (Broun, 1881)
******** *[[Paralissotes triregius]]* (Holloway, 1963)

## Kilder
* Oversikt over artene

## Eksterne lenker
* Bildegalleri over noen av artene
*
Virginio Rosetta

**Virginio «Viri» Rosetta** (1902–1975) var en italiensk fotballspiller som deltok i de olympiske leker 1920 i Antwerpen, 1924 i Paris, 1928 i Amsterdam.

Rosetta vant en olympisk bronsemedalje i fotball under sommer-OL 1928 i Amsterdam. Han var med på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania  i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3.

Han var også med på italienske landslaget som ble verdensmester i fotball 1934 i Italia.
   
Rosetta spilte klubbfotball for klubbene US Pro Vercelli Calcio og FC Juventus. Han spilte 338 kamper og scoret 15 mål for Juventus i perioden 1923–36.

## OL-medaljer
*   1928  Amsterdam - Bronse i fotball  Italia

## VM-medaljer
*  1934  Italia - Gull i fotball  Italia

## Referanser


## Eksterne lenker
*
Jomfrubeger

**Jomfrubeger** er et drikkebeger formet som en kvinnefigur med vid kjole. Når man drikker snur man kvinnen opp ned slik at det er kjolen som danner selve begeret. De fleste figurene har oppstrakte armer, og mellom armene henger det da et mindre beger eller en liten bolle. De fleste jomfrubegre er laget i sølv, men det forekommer også tilsvarende begre i tre og glass.
 
Jomfrubeger i sølv er laget i Tyskland på 1600-tallet. I Bergen begyntegullsmedene å kopiere de tyske begrene omkring 1780, og noen har eiernavn som knytter dem til byens fornemste familier. De fortsetter å lage jomfrubegre i Bergen til omkring 1820, men da har kvaliteten blitt dårligere.

Ifølge svensk tradisjon tømte brudgommen det store begeret (kjolen) og bruden det lille. Vi vet ikke om jomfrubegre har vært brukt ved bryllupsfeiring i Norge.

## Litteratur
* Norheim, Per Terje (1997): Norske sølvbegre. Gullsmedkunst i 300 år fra 1550 – 1850. Oslo. ISBN 82-512-0524-7
* Nomenklatur for drikkestell Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Referanser
Rhaetulus

***Rhaetulus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Store, svarte hjortebiller. Store hanner kan bli opptil 65 millimeter lange inkludert kjevene. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er nedoverbøyde. Et særtrekk ved denne slekten er at pronotums ytterkant er fint tannet.

## Utbredelse
Artene lever i det østlige og sørøstlige Asia, fra Korea til Thailand.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *Rhaetulus* Westwood, 1871
******** *[[Rhaetulus crenatus]]* Westwood, 1871
******** *[[Rhaetulus didieri]]* de Lisle, 1970
******** *[[Rhaetulus maii]]* Maeda, 2009
******** *[[Rhaetulus speciosus]]* Boileau, 1911

## Eksterne lenker

* Bildegalleri
*
Ryssonotus

***Ryssonotus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Middelsstore, flate og brede hjortebiller. Hannenes kjever er bare moderat forstørrede. På farge er de brune til svarte. Noen har påfallende, tett punkterte groper på oversiden.

## Utbredelse
Slekten er utbredt i det østlige og sørlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Rhyssonotini]]*
******* Slekten *Ryssonotus* W.S. MacLeay, 1819 (i snever forstand)
******** *[[Ryssonotus nebulosus]]* (Kirby, 1818)
******* Slekten *[[Safrina]]* Reid & Beatson, 2016  - inntil nylig regnet til *Ryssonotus*
******** *[[Safrina dekeyzeri]]*  Reid & Beatson, 2016
******** *[[Safrina grandis]]* (Lea, 1914)
******** *[[Safrina jaedoni]]* Reid & Beatson, 2016
******** *[[Safrina jugularis]]* (Westwood, 1863)
******** *[[Safrina laticeps]]* (MacLeay, 1885)
******** *[[Safrina moorei]]* Reid & Beatson, 2016
******** *[[Safrina parallelus]]* (Deyrolle, 1881)
******** *[[Safrina politus]]* (Carter, 1921)

## Referanser


## Kilder
* Oversikt over artene

## Eksterne lenker
* Bildegalleri over noen av artene
*
Gerry Healy

**Gerry Healy** (1913–1989) var en politisk aktivist og lederen for den trotskistiske bevegelsen i Storbritannia mellom 1950 og 1985.

Han emigrerte til England og jobbet som radiooperatør på flere skip i en alder av 14 år. Han sluttet seg snart til Communist Party of Great Britain og han ble medlem av en trotskistisk militant gruppe i Storbritannia i 1937. Healy ble ofte kritisert for hans interne regime som ikke tillater medlemmer å utfordre deres egne ideer eller politikk. Det er også ofte blitt rapportert om at han brukte fysisk vold mot frittalende medlemmer av Communist Party of Great Britain.

## Referanser
Borana

**Borana** er en folkegruppe i Sør-Etiopia og Nord-Kenya. 
De lever i hovedsak som pastoralister, og styres gjennom det tradisjonelle gadda-systemet. Det er en av de eldste modellene for demokrati, med en syklus på åtte år. Lederne velges derfor for en periode på åtte år. Borana tilhører oromoene, som er den største folkegruppen i Etiopia.
Folkegruppen er inndelt i to forgreininger, sabbo og gonna. Man kan ikke inngå ekteskap innad i en av disse, ektefellene må tilhøre hver sin forgreining.

Religionen deres er waaqeffannaa, de tror på Waqa (gud).

## Kilder
*Ethnologue.com - Oromo, Borana-Arsi-Guji
*www.boorana.com
Sinodendron

* Se systematisk inndeling

***Sinodendron*** er en slekt av biller som hører til familien hjortebiller.

## Utseende

Forholdsvis små (gjerne rundt 15 millimeter), sylindriske, svarte hjortebiller. Hannene hos denne slekten har ikke forstørrede kjever, derimot har det et kort korn i pannen. Kroppen er kraftig punktert.

## Levevis
Larvene utvikler seg i morken, død ved. Disse artene er kanskje ikke like avhengige av uberørt skog som mange andre hjortebiller, men de kan likevel være truet av moderne skogbruk.

## Utbredelse
Slekten er utbredt i Europa, i Asia østover til Stillehavet og sørover til Yunnan, og på nordvestkysten av Nord-Amerika. Valsehjorten (*Sinodendron cylindricum*) har en vid utbredelse, de andre artene ganske begrenset.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien valsehjorter, Syndesinae – 4 slekter og ca. 30 arter
****** Slekten *Sinodendron* Hellwig, 1792 – 4 arter
******* valsehjort, *Sinodendron cylindricum* (Linnaeus, 1758) – Europa til Kina
******* *[[Sinodendron persicum]]* Reitter, 1902 – Aserbajdsjan og Iran
******* *[[Sinodendron rugosum]]* Mannerheim, 1843 – vestkysten av Nord-Amerika
******* *[[Sinodendron yunnanense]]* Kral, 1994 – Yunnan, Kina

## Kilder
* Oversikt over artene
## Eksterne lenker
*
Dissing+Weitling

**DISSING+WEITLING** er et dansk arkitektfirma grunnlagt i 1971 av arkitektene Hans Dissing og Otto Weitling. Firmaet var en videreføring av Arne Jacobsens tegnestue.

Firmaet er blant Danmarks største arkitektvirksomheter og har utført mange oppgaver i Danmark og i utlandet.  Dissing+Weitling har også vunnet flere priser for arkitektur og design i inn- og utland. 

Hans Dissing døde i 1998 og Otto Weitling gikk ut av firmaet i 2002. Siden 2002 har partnerne vært Erik P. Handschuh (f. 1941), Daniel V. Hayden (f. 1961), Poul Ove Jensen (f. 1937), Stig Mikkelsen (f. 1956), Pouli H. Møller (f. 1954), Bodil A. Schaltz (f. 1950), Steen S. Trojaborg (f. 1952), Reinhard Tölke (f. 1944) og Teit Weylandt (f. 1941).

## Verk - utvalg

File:Tradeston Bridge.jpg|Tradestonbroen i Glasgow som åpnet i 2009 er tegnet av Dissing+Weitling
|Trans-Rhumel Viaduct at night, rendering (2009)
|Trans-Rhumel Viaduct in construction (2013)
|Trans-Rhumel Viaduct completed (2014)

* Formgiving av Storebæltsbroen, portalbygninger og tekniske bygninger til østtunnel 
* Bryggebroen
* DR-byen
* Tradestonbroen i Glasgow

## Eksterne lenker
* 
* DISSING+WEITLING på Arkitekturbilleder
Milena Penkowa

**Milena Penkowa** (født 1973 i Odense som Milena Pedersen) er en dansk hjerneforsker som var ansatt som professor ved Københavns Universitet i årene 2009-10.

Forskningen hennes har især vært konsentrert om forsøk med proteinet *metallothionein*, og hun har skrevet mange vitenskapelige artikler i sitt forskningsområde, samt tatt to patenter.

Penkowa har i den senere tid vært anklaget for uredelighet innenfor vitenskapelig forskning samt for fusk med forskningsresultater. 

## Referanser


## Eksterne lenker
* Fuld fart frem og ud over kanten, Københavns Universitet
* DR 2 Deadline - ''Sagen om Milena Penkova''
Psilodon

* Se systematisk inndeling

***Psilodon*** er en slekt av biller som hører til familien hjortebiller.

## Utseende
Middelsstore, sylindriske, svarte hjortebiller. Hannenes kjever er moderat forstørret og ganske slanke. Dekkvingene har dype punktrekker.

## Utbredelse
Slekten er utbredt i den nordlige halvdelen av Sør-Amerika.

## Systematisk inndeling
Det er usikkert om denne slekten er forskjellig fra den australske slekten *[[Syndesus]]*, som den ligner sterkt på.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien valsehjorter, Syndesinae – 4 slekter og ca. 30 arter
****** Slekten *Psilodon* Perty, 1830 – 5 arter
******* *[[Psilodon aequinoctiale]]* (Buquet, 1840)
******* *[[Psilodon gilberti]]* Boucher, 1992
******* *[[Psilodon schuberti]]* Perty, 1830
******* *[[Psilodon seguyi]]* (Didier, 1929)
******* *[[Psilodon xerophilicum]]* Martínez & Reyes-Castillo, 1985

## Kilder
* Generic Guide to New World Scarabid Beetles – ''Psilodon''
* Oversikt over artene

## Eksterne lenker
* 
* Bilder av ''Psilodon schuberti''
Poul Ove Jensen

**Poul Ove Jensen** (født 10. mars 1937) er en dansk arkitekt og mangeårig leder av broavdelingen i arkitektfirmaet Dissing+Weitling. Han har utdannelse fra Kunstakademiets arkitektskole i København.

Jensen var ansatt hos Arne Jacobsen i tidsrommet 1963–1971, hos Dissing+Weitling fra 1972. Han ble partner i 1986.
Sammen med Pouli Hoffgård Møller var han firmaets prosjektansvarlig for hengebroen til Storebæltsforbindelsen. Verket er tatt opp i den danske kulturkanonen.

Jensen mottok Eckersbergmedaljen i 2011.

## Referanser


## Eksterne lenker
* 
* Om Poul Ove Jensen hos Dissing+Weitling
* Dissing+Weitlings brodirektør modtager Eckersberg Medaillen - Dansk Arkitektur Center
Syndesus

* Se systematisk inndeling

***Syndesus*** er en slekt av biller som hører til familien hjortebiller.

## Utseende
Middelsstore, sylindriske, svarte eller brune hjortebiller. Hannenes kjever er moderat forstørret og ganske slanke, gjerne med en tann i midten på yttersiden. Dekkvingene har dype punktrekker.

## Utbredelse
Slekten er utbredt i Australia og på noen av øyene som ligger øst for Australia.

## Systematisk inndeling
Det er usikkert om denne slekten er forskjellig fra den søramerikanske slekten *[[Psilodon]]*, som den ligner sterkt på.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien valsehjorter, Syndesinae – 4 slekter og ca. 30 arter
****** Slekten *Syndesus* W.S. MacLeay, 1819 – 4 arter
******* *[[Syndesus cancellatus]]* (Montrouzier, 1860) – Ny-Caledonia
******* *[[Syndesus cornutus]]* (Fabricius, 1801) – New South Wales og Tasmania
******* *[[Syndesus macleayi]]* Boileau, 1905 – Victoria
******* *[[Syndesus punctatus]]* Boileau, 1905 – Vanuatu og Ny-Caledonia

## Kilder
* Oversikt over artene

## Eksterne lenker
* 
* Bilder av ''Syndesus cancellatus''
Eric Heffer

**Eric Heffer** (født 12. januar 1922, død 27. mai 1991) var en britisk sosialistisk politiker. 

Han var stortingsrepresentant for Labour Party fra 1964 og frem til hans død. Hans arbeiderklassebakgrunn var en av årsakene til hans aktivitet innenfor venstrevingpolitikk. Med hans samling på minst 12 000 bøker i hans eget hjem, har han innrømmet at han er bibliofil. På grunn av hans lange erfaring som profesjonell snekker, var han i perioder aktiv innenfor byggebransjen og sysselsetting til snekkervirksomheten, men var også opptatt av faglige spørsmål om byggebransjen generelt. 

Heffer endret sitt politiske syn på det europeiske fellesmarkedet, fra å være en frittalende støttespiller endret han mening og ble en frittalende motstander mot et slikt system, og for en kortere periode satt han som medlem i den britiske regjering på midten av 1970-tallet. Hans senere politiske karriere ble dominert av hans mange bidrag til debatter innenfor det britiske Labour Party. Etter den andre verdenskrig bodde Heffer for en kortere periode i Hertford sammen med sine foreldre, og han kjempet som kandidat for Communist Party of Great Britain for Hertford Urban District Council i 1946, men han ble beseiret under det kommende valget.

I 1989 ble han diagnostisert med uhelbredelig magekreft. I januar 1991 deltok han i hans aller siste politiske debatt i House of Commons for å stemme mot Irak-krigen der han satt i en rullestol fordi han var for syk til å stå og gå. Heffer døde i mai 1991, få måneder etter at han hadde fylt 69 år.

## Referanser


## Eksterne lenker
*
Geir Bjørklund

**Geir Bjørklund** (født 20. april 1969 i Mo i Rana) er en norsk forsker, medisinsk skribent, og redaktør. Han er medlem av World Association of Medical Editors.

Bjørklund er en forkjemper for biologisk medisin og kvikksølvfri tannbehandling. Mange av hans fagartikler omhandler helseeffekter av dentalt amalgam. 

Geir Bjørklund er også tidligere redaktør av tidsskriftene Tenner & Helse (organ for Forbundet Tenner og Helse), og Nordisk Tidsskrift for Biologisk Medisin. Han har også hatt konsulentoppdrag for Statens helsetilsyn.

Bjørklund er kritisk til konvensjonell medisin og mener at hovedfokus innen medisinen bør rettes mot å fremme legning av organismen som helhet.

## Referanser


## Eksterne lenker
* 
* En del artikler av Geir Bjørklund
Waaqeffannaa

**Waaqeffannaa** er den tradisjonelle religionen til oromoene i Etiopia, Kenya og Somalia. Religionen er monoteistisk og tilhengerne tror på guden Waaqa (oromo for *Gud*).

Etterhvert har flere konvertert til kristendommen og islam, men resten har beholdt sin religion. Religiøse høytider som feires er qille i desember, boranticha i mai, taborre og ingiccaa i juli/august og irrecha i september.

## Kilder
*Finfinne Tribune: ''Waaqeffannaa'', the African Traditional Faith System. (publisert 19. september 2011 Besøkt 13. oktober 2014
R.K. Narayan

**R. K. Narayan** (forkortelse for *Rasipuram Krishnaswami Iyer Narayanaswami*; tamilsk: ராசிபுரம் கிருஷ்ணசுவாமி அய்யர் நாராயணசுவாமி; født 10. oktober 1906 i Chennai (tidligere Madras), Tamil Nadu, India, død 13. mai 2001 i Delhi, India) var en indisk engelskspråklig forfatter.

Narayan debuterte med romanen *Swami and Friends* 1936 og var aktiv som forfatter helt til han var omkring 90 år gammel. 14 av hans bøker utspiller seg i den fiktive indiske småbyen Malgudi og beskriver et samfunn i omveltning.

Den britiske forfatteren Graham Greene har sammenlignet Narayan med Anton Tsjekhov.

## Bok oversatt til norsk
* 1976 – *[[Skiltmaleren]]* (*The painter of signs*) oversatt 1978 av Kari Kemény), utgitt av Aschehoug forlag i Fontene Nova-serien

## Liste over verk
### Romaner
* 1992 – *[[Grandmother's Tale]]*
* 1990 – *[[The World of Nagaraj]]* 
* 1986 – *[[Talkative Man]]* 
* 1983 – *[[A Tiger for Malgudi]]* 
* 1977 – *[[The Painter of Signs]]*
* 1967 – *[[The Vendor of Sweets]]*
* 1961 – *[[The Man-Eater of Malgudi]]* 
* 1958 – *[[The Guide]]* 
* 1955 – *[[Waiting for the Mahatma]]* 
* 1952 – *[[The Financial Expert]]*
* 1948 – *[[Mr. Sampath – The Printer of Malgudi|Mr. Sampath]]* 
* 1945 – *[[The English Teacher]]* 
* 1938 – *[[The Dark Room (Narayan novel)|The Dark Room]]* 
* 1937 – *[[The Bachelor of Arts]]* 
* 1935 – *[[Swami and Friends]]*

### Sakprosa
* 1988 – *[[A Writer's Nightmare]]* 
* 1980 – *[[The Emerald Route]]* 
* 1974 – *[[Reluctant Guru]]* 
* 1974 – *[[My Days]]*
* 1960 – *[[My Dateless Diary]]*
* 1960 – *[[Next Sunday]]*  

### Mytologi
* 1978 – *[[The Mahabharata (R. K. Narayan)|The Mahabharata]]*
* 1973 – *[[The Ramayana (R. K. Narayan)|The Ramayana]]*
* 1964 – *[[Gods, Demons and Others]]* 

### Novellesamlinger
* 1994 – *[[The Grandmother's Tale and Selected Stories]]*
* 1985 – *[[Under the Banyan Tree and Other Stories]]*
* 1970 – *[[A Horse and Two Goats]]*
* 1956 – *[[Lawley Road and Other Stories]]*
* 1947 –  *[[An Astrologer's Day and Other Stories]]*
* 1942 – *[[Malgudi Days (bok)|Malgudi Days]]* 

## Referanser


## Eksterne lenker
*
Atifete Jahjaga

**Atifete Jahjaga** (født 20. april 1975 i Gjakova) var Kosovos fjerde president. 

Jahjaga var nestleder for Kosovos politistyrke før hun ble president. Hun studerte ved det juridiske fakultet ved Universitetet i Priština og har tilleggsutdannelse fra Storbritannia, Tyskland og USA.

Hun ble nominert som presidentkandidat 6. april 2011, og fikk 80 av de 100 stemmene av de som deltok i avstemningen i nasjonalforsamlingen 7. april. Den 7. april 2016 ble hun etterfulgt i presidentembetet av Hashim Thaçi.

## Referanser
Sterke verb

**Sterke verb** er et særmerke for germanske språk.

## Norsk
I norsk kjennetegnes disse ved at verbet i preteritum har enstavelsesform, det vil si at det ikke legges til noen ny stavelse slik man finner i de fleste svake verb. Man får da en enstavelsesform som for eksempel *bryte*–***brø'''('''y''')'''t***–*brutt* (bokmål),  *bryte*–***brøt***–*brutt* (riksmål) og *bryte*–***braut***–*brote* (nynorsk). I tillegg endrer vanligvis rotvokalen seg etter et bestemt avlydsmønster i preteritum. Rotvokalen er ofte forskjellig i infinitiv, preteritum og perfektum partisipp, men ikke alltid. 

Tilsvarende mønster finnes også i andre språk, som for eksempel *bryta–bröt–brutit* (svensk), *break–broke–broken* (engelsk) eller *brechen–brach–gebrochen* (tysk), men her kan vokalendringer også være basert på tall i tillegg til tid. Preteritumsformen kan også enkelte ganger ha flere stavelser i disse andre språkene, for eksempel *begin–began–begun* (engelsk), noe som ikke er tilfelle på norsk (med mindre det er sammensatte ord).

### Inndeling av sterke verb i norsk
Basert på vokalvekslingen verbets rotvokal får i infinitiv, preteritum og perfektum partisipp kan de sterke verbene i bokmål deles inn i seks underklasser (konjugasjoner), mens det i nynorsk og riksmål deles inn i sju underklasser. Totalt finnes det omtrent 200 sterke verb i moderne norsk.

Innafor hver hovedklasse grupperes verbene videre etter mønsteret de følger, basert på rotvokalendringer og endinger i perfektum partisipp. I bokmål er klasseinndelinga slik:

I nynorsk er det ingen ending i presens, og rotvokalen har om mulig omlyd i presens. Klasseinndelinga er slik:

## Se også
* Verb
* Svake verb
* Preterito-presentiske verb

## Referanser


## Eksterne lenker
*
Erik Münster

**Erik Münster** (født 21. april 1930 i København, død 27. juli 2020) var en dansk lege og forfatter av bøker og legespalter i aviser og ukeblader. 

## Biografi
Münster ble utdannet lege ved Københavns Universitet i 1958. Han spesialiserte seg i øre-, nese- og halssykdommer og ble i 1969 spesiallege. I årene 1958 til 1975 jobbet han som sykehuslege. Fra 1975 og frem til 1996 hadde han sin egen spesialpraksis i øre-, nese- og halssykdommer i København.

Ved siden av arbeidet som lege hadde Münster siden 1950-årene hatt en omfattende virksomhet som skribent og brevkasseredaktør i en rekke danske og utenlandske dagsaviser og ukeblader. Münster er i Danmark mest kjent for sin spalte om sex og samliv i *[[Ekstra Bladet]]* og for brevkassen i ukebladet *[[Familie Journal]]*. I Norge har doktor Münsters artikler vært publisert i ukebladet *[[Allers]]* og dagsavisene *[[Telemarksavisa]]* (som den gang het Telemark Arbeiderblad) og *[[Bergensavisen]]*.

I 1992 mottok doktor Münster *Ekstra Bladet*s fremste utmerkelse for sitt journalistiske arbeid, Victor-prisen.

Erik Münster var fra 1961 gift med sykepleier Elly Münster. De fikk barna Charlotte og Henrik. Henrik Münster fulgte i sin fars fotspor og arbeider som lege. Henrik Münster og hans kone Anna-Marie, som også er lege, skrev en tid en legespalte i ukebladet *[[Ude og Hjemme]]*.

Erik Münster har en fanklubb i Bergen som heter Doktor Münsters medisinske samfunn, avdeling Bergen.

## Bibliografi
Bøker skrevet av Erik Münster. Flere av bøkene er oversatt til andre språk som norsk, svensk og islandsk.

* *I fin form ved rattet* (1960)
* *Tjen Penge ved fotografering* (1961)
* *Lær at leve med Deres sygdom* (1964)
* *Menneskelegemet, Naturens mesterværk* (1966)
* *Narkotika, Sandheden om de euforiserende stoffer* (1967)
* *Napoleon – mennesket, elskeren og patienten* (1969)
* *Kønssygdomme* (1970)
* *Sygdomme i øre, næse, mund og hals* (1970)
* *Lægebrevkassen* (1970)
* *Underlivssygdomme hos kvinder* (1970)
* *Det Bedstes store lægebog* (1973)
* *Er det noe i veien med magen?* (1973)
* *Mine kære patienter* (1978)
* *Amerikanske præsidenter* (1984)
* *Kronede hoveder* (1984)
* *Peter Asschenfeldts lægeleksikon* i 10 bind (1986–1988)
* *Mavesygdomme* (1987)
* *Prostata, undgå kniven* (1995)
* *Seksualitet og samliv – en gennemgang af seksualitetens glæder og problemer* (1997)

I tillegg var Erik Münster redaktør og medforfatter i andre publikasjoner.

## Referanser


## Eksterne lenker
* Doktor Münsters medisinske samfunn, avdeling Bergen
* Danmarks Radios omtale i forbindelse med 75-årsdagen. 
* Artikkel om Erik Münster hos Dagbladenes Bureau
* Artikkel fra Information i forbindelse med Münsters 80-årsdag.
* Artikkel i Den store danske – Gyldendals åpne encyclopædi